
Plan de selecţie a membrilor Consiliului de Administraţie
la Societatea Comercială Drumuri Municipale Timişoara S.A. întocmit în baza prevederilor H.G. nr.-ul 722/2016 pentru aprobarea Normelor Metodologice de Aplicare a unor prevederi din O.U.G. nr. -ul 109/2011 privind Guvernanţa Corporativă a Întreprinderilor Publice
Componenta integrală

PREAMBUL

Conform art. 3 din Anexa nr. 1 la  Hotărârea de Guvern nr. 722/2016, declanşarea procedurii de selecţie a membrilor Consiliului de Administraţie al S.C. Drumuri Municipale Timişoara S.A. începe la data la care autoritatea publică tutelară emite actul administrativ în acest sens, respectiv Hotărârea Consiliului Local al Municipiului Timişoara nr. 220/27. 06. 2017. Selecţia se face de către Autoritatea publică tutelară, în colaborare cu expertul independent  si comisia de selectie.
S. C. Drumuri Municipale Timişoara S. A. îndeplineşte condiţiile prevăzute la art. 29 alin. (5) din O.U.G. nr. 109/2011, este obligatorie efectuarea selecţiei candidaţilor de către un expert independent, persoană fizică sau juridică specializată în recrutarea resurselor umane. 


Potrivit prevederilor art. 8 din Normele de aplicare a OUG nr. 109/2011, aprobate prin H.G. nr. 722/2016, termenii de referinţă pentru expertul independent sunt propuşi pe baza componentei iniţiale a planului de selecţie, de către autoritatea publică tutelară sau comitetul de nominalizare şi remunerare, după caz. Selecţia expertului independent specializat în recrutarea resurselor umane s-a realizat în conformitate cu prevederile legale în vigoare.


Totodată, luând în considerarea dispoziţiile H.G. nr.-ul 722/2016, după declanşarea procedurii de selecţie se publică planul de selecţie - componenta iniţială, document de lucru care cuprinde, fără a se limita la acestea, aspectele cheie ale procedurii de selecţie, identificând data de început a procedurii de selecţie, documentele ce trebuie depuse de eventualii candidaţi, cerinţele cu privire la expertul independent, data finalizării planului de selecţie în integralitatea sa, precum şi alte elemente care pot fi aduse la cunoştinţă până la numirea administratorilor.

Procedura de selecţie se efectuează cu scopul de a asigura transparenţa şi profesionalismul consiliilor de administraţie ale întreprinderilor publice, potrivit standardelor de guvernantă corporativă, astfel cum acestea au fost dezvoltate în Principiile de guvernantă corporativă ale S.C. Drumuri Municipale Timişoara S.A..
În acest sens, expertul independent desemnat pentru selecţia membrilor Consiliului de administraţie la S. C. Drumuri Municipale Timişoara S. A., în conformitate cu legislaţia privind guvernanța corporativă, a elaborat prezenta componentă integrală a Planului de selecţie, pe care o propune Autorităţii Publice Tutelare - spre aprobare.
SCOPUL ŞI DOMENIUL PE APLICARE AL PLANULUI DE SELECŢIE 
Procedura de selecție, în cazul societăţilor, se realizează cu scopul de a asigura transparentizarea și profesionalizarea consiliilor de administrație, potrivit standardelor de guvernanță corporativă a întreprinderilor publice, astfel cum au fost dezvoltate în Principiile de guvernanță corporativă ale Organizației pentru Cooperare și Dezvoltare Economică (art. 2 din Anexa 1 la H.G. nr. 722/2016).
Componenta integrală a planului de selecție este definită la art. 1 pct. 8 din Anexa nr. 1 a Hotărârii de Guvern nr. 722/2016 și reprezintă un document de lucru care se întocmește la începutul perioadei de selecţie şi cuprinde, fără a se limita la acestea, aspectele-cheie ale procedurii de selecţie, identificând data de început a procedurii de selecţie, documentele ce trebuie depuse, cerinţele cu privire la expertul independent, în cazul în care se decide contractarea sa, data finalizării planului de selecţie în integralitatea sa şi alte elemente care se pot cunoaşte până la numirea administratorilor.

Planul de selecţie este un document de lucru prin care se stabileşte calendarul procedurii de selecţie de la data iniţierii procedurii de selecţie până la data numirii persoanelor desemnate pentru funcţiile de administratori, structurat pe două componente: componenta iniţială, care se întocmeşte în termen de 10 zile de la data declanşării procedurii şi componenta integrală, care se întocmeşte după constituirea comisiei de selecţie, selectarea expertului independent sau începerea procedurii selecţiei de către comitetul de nominalizare şi remunerare din cadrul consiliului, după caz.
Prezenta componentă integrală a planului de selecție este întocmită cu scopul recrutării și selecției unui număr de 9 membri ai Consiliului de Administrație al S.C. Drumuri Municipale Timişoara S.A. cu respectarea prevederilor Ordonanţei de Urgenţă a Guvernului nr. 109/2011 modificată și aprobată prin Legea 111/2016 și a dispoziţiilor Hotărârii de Guvern nr. 722/2016. 

Componenta  inițială  a fost  elaborată  cu  scopul  de  a  oferi  fundament  pentru componenta integrală a planului de selecție. Planul de selecție  în  integralitatea  sa  constituie  fundamentul  procedurii  de  selecție, reflectând  principalele  activități  și  decizii  care  trebuie  realizate,  termenele  de realizare, structurile implicate, precum și documentele de lucru. Planul de selecție, in integralitatea lui, va fi realizat de expertul independent recrutat. 
Întocmirea proiectului componentei integrale a planului de selecție s-a realizat cu  claritate  pentru  a  putea  fi determinate toate aspectele  cheie  ale  procedurii  de  selecție,  în  concordanță  cu  O.U.G.  nr.  109/2011, aprobată prin Legea 111/2016 și H.G. nr. 722/2016.

DATA DECLANŞĂRII PROCEDURII DE SELECŢIE ŞI CONTRACTAREA EXPERTULUI INDEPENDENT 
Conform art. 3 din Anexa nr. 1 la  Hotărârea de Guvern nr. 722/2016, declanşarea procedurii de selecţie a membrilor Consiliului de Administraţie al S.C. Drumuri Municipale Timişoara S.A. începe la data la care autoritatea publică tutelară emite actul administrativ în acest sens, respectiv Hotărârea Consiliului Local al Municipiului Timişoara nr. 220/27.06.2017. 
Având în vedere faptul că S.C.  Drumuri Municipale Timişoara S.A. îndeplineşte condiţiile prevăzute la art. 29 alin. (5) din O.U.G. nr. 109/2011, este obligatorie efectuarea selecţiei candidaţilor de către un expert independent, persoană fizică sau juridică specializată în recrutarea resurselor umane. 

Potrivit prevederilor art. 8 din Normele de aplicare a OUG nr. 109/2011, aprobate prin H.G. nr. 722/2016, termenii de referinţă pentru expertul independent sunt propuşi pe baza componentei iniţiale a planului de selecţie, de către autoritatea publică tutelară sau comitetul de nominalizare şi remunerare, după caz. 
Selecţia expertului independent specializat în recrutarea resurselor umane se realizează în conformitate cu prevederile legale în vigoare şi cu luarea în considerare a următoarelor criterii:

	Nr.
	CRITERII


	OBSERVAŢII



	1
	Portofoliul de clienți în ultimii 3 ani pentru selecția administratorilor sau directorilor la întreprinderi publice sau private
	Portofoliul sa conțină minimum 2 clienți diferiți pentru care s-a realizat procedura de recrutare si selecție a membrilor CA și/sau a administratorilor executivi.

Dovada: Prestările de servicii vor fi justificate prin prezentarea unor certificate de bună execuție/contracte/procese verbale de recepție emise sau consemnate de către autoritatea publică tutelară ori de către clientul privat beneficiar sau orice alt tip de document justificativ.

	2
	Valoarea totală a contractelor de recrutare în ultimii 3 ani pentru activitatea de selecție a administratorilor si directorilor
	Valoarea totală a maximum 3 contracte  să fie de minimum 2.500 lei fără TVA sau echivalentul în USD/EUR al acestei sume.

	3
	Componenta echipei de proiect cu referire la numărul de experți ce poate fi alocat proiectului şi expertiza acestora în proceduri de recrutare de administratori
	Experiența relevantă de minimum 3 ani în selecția administratorilor neexecutivi și/sau executivi;

Echipa de proiect sa fie alcătuită din cel puțin un expert care a desfășurat proiecte similare in domeniu;

	4
	Gradul de expertiză a expertului independent în privința recrutării de administratori/directori în sectorul de activitate al întreprinderii publice
	Minimum două proiecte de recrutare și selecție a membrilor CA și/sau administratorilor executivi pentru fiecare expert nominalizat.

	5
	Managementul de proiect și capacitățile de coordonare ale expertului
	Furnizarea de recomandări la cerere prin

prezentarea unui curriculum vitae pentru fiecare expert, din care să rezulte experiența privind participarea la selecția și recrutarea de personal de administrare și conducere la societăți din domeniul public și privat

	6
	Experiență în dezvoltarea profilului pentru consiliu, bazată pe integrare personalizată a nevoilor de strategii de afaceri, organizaționale, de conducere și guvernanță
	Îndeplinirea activității de stabilire a profilului pentru consiliu, in proiectele de recrutare si selecție a membrilor CA sau directorilor, conform OUG nr. 109/2011.

Posibilitatea de a furniza la cerere recomandări in 

acest sens.

	7
	Procentul de candidați recomandați și ulterior selectați, care își păstrează această calitate pentru mai mult de un an în ultimii 3 ani.
	Minimum 60%


PRINCIPII

Întocmirea componentei integrale se realizează cu claritate pentru a putea fi determinate toate aspectele cheie ale procedurii de selecţie, în concordanţă cu prevederile O.U.G. nr.-ul 109/2011 şi a dispoziţiilor H.G. nr.-ul 722/2016.

Planul de selecţie este astfel întocmit, încât procedura de recrutare şi selecţie să se realizeze cu respectarea dreptului la libera competiţie, echitate şi egalitate de şanse, nediscriminare, transparenţă, tratament egal şi asumarea răspunderii.

TERMENELE PROCEDURII DE SELECŢIE

Prin H.C.L.M.T nr. 220  din 27.06.2017 - privind aprobarea declanşării procedurii de selecţie a membrilor Consiliului de administraţie la S. C.  Drumuri Municipale Timişoara S.A. şi potrivit prevederilor art. 8 din Normele de aplicare a OUG nr. 109/2011 ce vizează contractarea expertului independent în resurse umane, în conformitate cu legislaţia privind guvernanta corporativă, s-a aprobat ca selecţia să se efectueze de către un expert independent în conformitate cu stipulaţiile art. 4 alin. 1 din H.G. nr.-ul 722/2016 - pentru aprobarea Normelor metodologice de aplicare a unor prevederi din O.U.G. nr.-ul 109/2011 privind guvernanta corporativă a întreprinderilor publice.

Conform prevederilor art. 64*, alin. 3 din O.U.G. nr.-ul 109/2011 - privind guvernanta corporativă a întreprinderilor publice, cu modificările şi completările ulterioare, procedura de selecţie nu poate depăşi 150 de zile.

ROLURI ŞI RESPONSABILITĂŢI

Prezenta secțiune definește principalele activități pe care părțile implicate în procesul de recrutare și selecție trebuie sa le îndeplinească în scopul unei bune gestionări a procesului de recrutare și selecție.
1. Autoritatea publică tutelară are următoarele atribuţii: 

Face propuneri pentru membrii CA în baza unei selecții prealabile efectuate de o comisie formată din specialişti în recrutarea resurselor umane, sau de un expert independent

· Întocmește Scrisoarea de așteptări și o publică pe pagina proprie de internet;
· Decide asupra declanșării procedurii de recrutare si selecție;
· Elaborează componenta iniţială a planului de selecţie, în consultare cu Comitetul de nominalizare şi remunerare şi cu acţionarii, în termen de maximum 10 zile de la data luării deciziei de către autoritatea publică tutelară;

· Propune termenii de referință pentru expertul independent;

· În elaborarea componentei integrale a planului de selecție oferă consultanță expertului independent (art. 14 lit. c din Anexa nr. 1 la H.G. nr.  722/2016);

· Elaborează profilul consiliului prin consultarea acționarilor ce dețin peste 5% din capitalul social.

                2. Expertul independent are următoarele atribuţii:  

                În vederea desemnării candidatului pentru poziția de membru în consiliul de administrație, expertul independent trebuie să desfășoare activitățile prevăzute de OUG nr. 109/2011 și de Normele metodologice aprobate prin HG nr. 722/2016, având următoarele obligații, dar nelimitându-se la acestea în recrutarea și selecția candidaților în conformitate cu prevederile legislației aplicabile.

· elaborează şi propune procedura de selecţie a candidaţilor;
· elaborează planul de selecţie, respectiv componenta integrală a  planului de selecţie în consultare cu autoritatea publică tutelară, pentru a putea determina toate aspectele-cheie ale procedurii de selecţie și introduce datele în acest plan;

· elaborează profilul consiliului de administrație care conține și matricea consiliului în baza cărora sunt elaborate profilul candidatului pentru funcția de administrator și matricea candidatului;

· elaborează în consultare cu autoritatea publică tutelară un profil personalizat al candidatului într-un mod transparent, sistematic şi riguros pentru a se asigura că sunt identificate capacităţile necesare pentru desemnarea celor mai buni candidați; 

· stabileşte profilul candidatului cu respectarea dispoziţiilor legale în materie prevăzute de legislaţia specifică activităţii beneficiarului;

· stabileşte criteriile de evaluare în raport cu care candidatul este evaluat individual în procedura de selecție;

· stabileşte, împreună cu autoritatea publică tutelară, criteriile de selecţie, care includ, cel puţin, dar fără a se limita la aceasta, o experienţă relevantă în consultanţă în management sau în activitatea de conducere a unor întreprinderi publice ori societăţi din sectorul privat. Criteriile de selecţie vor fi elaborate şi selecţia va fi efectuată cu respectarea principiilor liberei competiţii, nediscriminării, transparenţei şi asumării răspunderii şi cu luarea în considerare a specificului domeniului de activitate a companiei.

· stabilește conținutului dosarului pentru depunerea candidaturilor pentru poziția respectivă;

· pregătește și întocmește anunțul privind selecția candidaților și asigură publicarea în cel puțin două ziare economice și/sau financiare de largă răspândire și pe pagina de internet a întreprinderii publice; Anunţul include condiţiile care trebuie să fie întrunite de candidaţi şi criteriile de evaluare a acestora.

· pregătește răspunsurile la eventualele solicitări de clarificări in perioada dintre publicarea anunțului si data depunerii candidaturilor;

· desfășoară și coordonează activităţile care stau la baza elaborării listei lungi. Lista lungă de candidaţi reprezintă lista cu toţi candidaţii care au trimis în termenul prevăzut de normele aprobate prin HG nr. 722/2016 dosarul de candidatură complet;

· verifică informaţiilor din dosarele de candidatură rămase pe lista lungă;
· stabilește punctajul conform grilei de evaluare pentru fiecare criteriu din cadrul matricei profilului pentru fiecare candidat, care se efectuează în scris sau prin clarificări verbale;
· efectuarea unei analize comparative a candidaţilor rămaşi în lista lungă prin raportare la profilul candidaților, după efectuarea verificărilor informaţiilor din dosarele de candidatură rămase pe lista lungă;
· solicită informaţii suplimentare faţă de cele din dosarul de candidatură atunci când consideră necesar, pentru a asigura rigoarea şi corectitudinea deciziilor luate. Informaţiile suplimentare se obţin, fără a se limita la acestea, prin unul sau mai multe interviuri directe cu candidaţii, prin verificarea activităţii desfăşurate anterior de candidaţi, prin verificarea referinţelor oferite de către candidaţi;
· revizuiește, îmbunătățește şi validează acurateţea rezultatelor pe baza punctajului obţinut în matricea profilului de candidat;
· evaluează candidaţii pentru pozițiile respective, aflaţi în lista lungă de candidaţi;

· informează în scris despre deciziile luate candidaţii respinşi de pe lista lungă;

· pregătește răspunsurile la eventualele contestații, după publicarea rezultatului procedurii de selecție.

· realizează lista scurtă care cuprinde maximum 5 candidaţi pentru fiecare poziție prin eliminarea de pe lista lungă în ordinea descrescătoare a punctajului obţinut conform matricei profilului. Lista scurtă conţine şi punctajul obţinut de către fiecare candidat;

· comunică candidaților aflați în lista scurtă faptul că în termen de 15 zile de la data emiterii sau stabilirii listei scurte trebuie să depună în scris la întreprinderea publică declaraţia de intenţie;

· evaluează candidaţii pentru poziția respectiva, aflaţi în lista scurtă;

· analizează scrisoarea de aşteptări, document de lucru care conţine performanţele aşteptate de la organele de administrare şi conducere şi politica acţionariatului privind administrarea şi conducerea întreprinderii publice, în baza căreia candidaţii aflaţi în lista scurtă redactează o declaraţie de intenţie;

· analizează declaraţia de intenţie împreună cu Comisia de selecţie în raport de prevederile Capitolului III al Anexei 1d din HG nr. 722/2016 pentru aprobarea Normelor metodologice de aplicare a unor prevederi din OUG nr. 109/2011;
· transmite Rapoartele finale către autoritatea publică tutelară în vederea luării deciziei de numire. 
3. Comisia de selecţie are următoarele atribuţii:

· Solicită candidaților din lista scurtă depunerea declarațiilor de intenție și împreună cu expertul independent efectuează analiza acestora și integrează rezultatele în matricea profilului de candidat,
· Organizează, împreună cu expertul independent, interviul pentru selecția finală a  candidaților,

· Realizează evaluarea finală a candidaților selectați în lista scurtă şi face propuneri în vederea numirii pentru poziția de membri în consiliu, pe baza raportului privind numirile finale întocmit în acest scop,
· Întocmește proiectele de contracte de mandat în conformitate cu  prevederile legislației incidente.
· Se consultă îndeaproape cu comitetul de nominalizare şi remunerare din cadrul consiliului, cu expertul independent, cu alte organisme implicate în procedura de selecție, după caz.
4. Comitetul de nominalizare si remunerare îndeplineşte următoarele atribuţii principale în procesul de recrutare şi selecţie a administratorilor, dar fără a se limita la acestea, în condiţiile legii: 

· acordă asistenţă şi consultanţă autorităţii publice tutelare (structurii de guvernanţă, comisiei de selecţie, expertului independent, după caz) în toate aspectele referitoare la procedura de selecţie şi pe tot parcursul acesteia, ori de câte ori este nevoie.
OBIECTIVELE PRINCIPALE ALE PROCEDURII DE SELECŢIE

În vederea îndeplinirii scopului planului de selecţie, părţile implicate în derularea acesteia, enumerate anterior, trebuie să convină asupra următoarelor aspecte-cheie:

1. Cu privire la documentele necesare implementării procedurii de recrutare si selecţie:



• Profilul consiliului de administraţie şi profilul fiecărui membru al consiliului trebuie definitivat şi aprobat până la publicarea anunţului de selecţie. Comitetul de nominalizare şi remunerare este consultant în această activitate, în colaborare cu autoritatea publică tutelară şi expertul independent;
2. Derularea procedurii de recrutare si selecţie:

· Planul de selecţie, respectiv componenta iniţială trebuie comunicată în termen de 5 zile pentru consultare autorităţii publice tutelare şi definitivată în termen de 10 zile de la data declanşării procedurii de selecţie. Componenta integrală va fi definitivată până la data publicării anunţului;
· Pentru fiecare etapă a procedurii de selecţie trebuie stabilite termene limită, cu respectarea legislaţiei în vigoare şi ca un rezultat al bunei negocieri între părţi. Termenele limită trebuie stabilite şi incluse în planul de selecţie final;
· Elementele de confidenţialitate - aspectele cheie ale procesului de selecţie trebuie specificate şi integrate în planul de selecţie, precum şi modalitatea de abordare a acestora. În ceea ce priveşte confidenţialitatea şi accesul la documentele emise/uzitate în cadrul procedurii de selecţie, respectiv informaţiile privind identitatea candidaţilor, trebuie să fie tratate cu cel mai înalt grad de confidenţialitate, iar accesul la aceste informaţii trebuie să fie limitat numai la acele persoane care sunt implicate în procesul decizional. Toate dosarele candidaţilor vor fi tratate în deplină confidenţialitate atât de expertul independent, cât şi de autoritatea publică tutelară. De asemenea, această confidenţialitate se referă şi la a nu folosi în interes propriu aceste informaţii. Accesul la aceste informaţii se limitează numai la persoanele implicate în procesul decizional.
·  Notificări şi mijloace de comunicare - se transmit elementele cheie ale planului de selecţie, iar fiecare parte cu rol activ în procedura de recrutare şi selecţie va indica persoana/persoanele în atenţia căreia/cărora se vor adresa comunicările, precum şi mijloacele de comunicare. Conform Hotărârii Consiliului Local nr. 220/27.06.2017 privind constatarea încetării contractelor de mandat ale membrilor Consiliului de Administraţie al S.C. Drumuri Municipale Timişoara S. A. şi declanşarea procedurii de selecţie a membrilor Consiliului de Administraţie, procedura de selecţie a candidaţilor pentru funcţiile de membri  în Consiliul de Administraţie al S.C. Drumuri Municipale Timişoara S.A.  se va efectua de către un expert independent.
· Expertul independent desemnat ca urmare a desfăşurării procedurii de achiziţie publică este Delia Vîrgă – Cabinet individual de psihologie, tel. 0722 620205, e-mail: deliavirga@gmail.com
· Pentru informaţii suplimentare vă puteţi adresa expertului independent menţionat mai sus, precum şi la nr. de tel 0256/408.406 fax: 0256/220311 la sediul Primăriei Municipiului Timişoara, Compartiment Guvernanţa Corporativă.

3. Menţiuni privind selecţia candidaţilor:
•
Asigurarea diversităţii competenţelor în cadrul Consiliului de administraţie - acest aspect prezintă relevanţă ca element cheie în alcătuirea listei scurte şi înaintarea propunerilor pentru numirea membrilor Consiliului de administraţie la întreprinderea publică care urmează prezenta procedură, întrucât poate conduce la eliminarea unor candidaţi valoroşi;

Decizia privind diversitatea trebuie reflectată în planul de selecţie, părţile implicate direct în trierea candidaturilor fiind responsabile pentru luarea deciziilor.

CALENDARUL PROCEDURII DE RECRUTARE ŞI SELECŢIE

Prezenta secţiune defineşte etapele procesului de recrutare şi selecţie, termenele limită, documentele necesare, precum şi părţile implicate:

	NR.


	ETAPA
	DATA
	TERMEN
	RESPONSABIL
	OBSERVATII

	1.
	Publicarea scrisorii de așteptări pe paginile de internet ale autorității publice tutelare 
	
	Cel târziu o dată cu stabilirea listei scurte a candidaților
	Autoritatea publică tutelară
	H.C.L.M.T. nr. 210/30.05.2017privind aprobarea Scrisorii de Aşteptări pentru S.C. Drumuri Municipale Timişoara S.A.

	2.
	Declanșarea procedurii de selecţie
	H.C.L.M.T nr. 220

 din 27.06.2017 
	Procedura de selecţiei se finalizează în aproximativ 150 de zile de la declanșare – 24.11.2017
	Autoritatea publică tutelară
	

	3.
	Elaborarea proiectului componentei inițiale a planului de selecție
	În termen de 10 zile de la declanșarea procedurii
	07.07.2017
	Autoritatea publică tutelară în consultanță cu Comitetul de nominalizare şi remunerare (CNR) din cadrul Consiliului de Administraţie (CA)
	Conform prevederilor art. 5 alin. (1) din Anexa nr.1 la H.G.  nr. 722/2016

	4.
	Elaborarea profilului personalizat al consiliului
	în termen de 5 zile de la data declanșării procedurii de selecție
	02.07.2017
	Autoritatea publică tutelară în colaborare cu Comitetul de nominalizare şi remunerare din cadrul CA, sau cu sprijinul expertului independent, după caz
	Conform prevederilor art 21 din Anexa nr.1 la H.G. nr. 722/2016

	5.
	Formulare propuneri referitoare la componenta inițială a planului de selecţie
	10 zile de la data declanșării procedurii de selecție 
	07.07.2017
	Comitetul de nominalizare şi remunerare din cadrul CA
	Conform art. 5 alin (1) din Anexa nr. 1 la H.G. nr. 722/2016

	6.
	Definitivarea componentei inițiale a planului de selecție
	10 zile de la data declanșării procedurii de selecție
	07.07.2017
	Autoritatea publică tutelară
	Conform prevederilor art. 5 alin. (1) din Anexa nr. 1 la H.G. nr. 722/2016

	7.
	Aprobarea autorității publice tutelare pt. demararea procedurii de achiziție a expertului independent, a sumei maxime pentru contractarea serviciilor acestuia și a termenilor de referință pentru expert/Hotărâre CA
	5 zile de la data declanșării procedurii de selecție
	02.07.2017
	Autoritatea publică tutelară
	Conform prevederilor art. 5 alin. (6)  din OUG 109/2011, aprobata cu modif./complet. prin       Legea nr.111/2016 corob. cu art. 8 din Anexa nr.1 la H.G. nr. 722/2016

	8.
	Contractarea expertului independent
	Conform termenelor legale
	Cel tarziu 24.08.2017
	Autoritatea publică tutelară
	în condițiile legii

	9.
	Definirea profilului consiliului de administrație 
	6 zile lucrătoare de la contractarea expertului independent
	30.08.2017
	Autoritatea publică tutelară, expertul independent
	

	10.
	Aprobarea Profilului Consiliului si a Profilului candidatului
	22 zile lucrătoare de la contractarea expertului independent
	15.09.2017
	Autoritatea publică tutelară 


	Conform art. 34 din Anexa nr. 1 la H.G. nr. 722/2016

	11.
	Elaborarea și prezentarea Matricei Profilului candidatului
	22 zile lucrătoare de la contractarea expertului independent
	15.09.2017
	Autoritatea publică tutelară  + expertul independent
	Art. 28 din Anexa nr. 1 la H.G. nr. 722/2016 

	12.
	Definitivarea componentei integrale a planului de selecție
	22 zile lucrătoare de la contractarea expertului independent
	15.09.2017
	Autoritatea publică tutelară  cu consultarea Comitetul de nominalizare şi remunerare din cadrul CA + expertul independent
	

	13.
	Publicarea anunțului privind selecția
	Cu cel puțin 30 de zile înainte de data limită pt. depunerea candidaturi-lor
	18.09.2017 
	Autoritatea publică tutelară  + expertul independent
	Conform prevederilor art. 5  alin. (8) din OUG 109/2011, precum și art. 39 Anexa nr. 1 la H.G. nr. 722/2016

	14.
	Depunerea candidaturilor
	În termen de 30 de zile
	18.10.2017
	Candidați
	Se va forma dosarul de candidatură

Conform prevederilor art. 39 alin. 2 din HG 722/2016

	15.
	Evaluarea candidaturilor în raport cu minimum de criterii
	În termen de 2 zile de la data limita pentru depunerea candidaturilor
	20.10.2017
	Expertul independent
	Se va elabora lista lunga cu candidaturile eligibile

	16.
	Solicitare de clarificări privitoare la candidatura
	În termen de 2 zile lucratoare de la evaluare
	22.10.2017
	Expertul independent
	Formular solicitari

	17.
	Recalcularea punctajului si stabilirea listei scurte
	In termen de 2 zile de la solicitare
	24.10.2017
	Expertul independent
	Matrice de evaluare Lista scurta

	18.
	Transmiterea răspunsului către candidați respinşi
	În termen de 1 zi de la termenul limită pentru solicitări
	25.10.2017
	Expertul independent
	Formular răspuns

	19.
	Realizarea listei scurte și comunicarea candidaților din lista scurtă


	În termen de 2 zile lucrătoare de la primirea clarificărilor
	27.10.2017
	Expertul independent
	Conform prevederilor art. 44 alin.(1) si alin.(2) din Anexa nr. 1 la H.G.  nr. 722/2016

	20.
	Raport de activitate si comunicarea acestuia Autorității Publice Tutelare
	În termen de 2 zile de la lista scurta
	29.10.2017
	Expertul independent
	Se va elabora raportul de activitate

	21.
	Depunerea declarației de intenție a candidaților din lista scurtă
	În termen de 15 zile lucrătoare de la comunicare
	14.11.2017
	Candidații din lista scurtă
	Conform prevederilor art. 44 alin. (2) din anexa 1 la HG nr. 722/2016

	22.
	Analiza declarației de intenție si integrarea rezultatelor în matricea profilului de candidat
	1 zi de la depunerea declarației
	15.11.2017
	Comisia de selecție
	Conform prevederilor art. 44 alin.(3) din anexa 1 la HG nr. 722/2016

	23.
	Selecția finală a candidaților pe baza de interviu (în baza planului de interviu)
	3 zile
	18.11.2017
	Comisia de selecție și Expertul independent
	Conform prevederilor art.44 alin.(5) din anexa 1 la HG nr. 722/2016

	24.
	Întocmirea raportului pentru numirea finală și transmiterea acestuia 
	3 zile de la selecția finală
	21.11.2017
	Comisia de selecție
	Conform prevederilor art.44 alin.(7) si alin.(9) pct. b) din anexa 1 la HG nr. 722/2016


Notă: Termenele menţionate anterior sunt orientative, calendarul putând fi modificat în funcţie de situaţiile întâmpinate în timpul derulării procedurii.
REGULI PENTRU ALCĂTUIREA CONSILIULUI DE ADMINISTRAŢIE

· Cel puţin doi dintre membrii consiliului de administraţie trebuie să aibă studii economice sau juridice şi experienţă în domeniul economic, juridic, contabilitate, de audit sau financiar de cel puţin 5 ani;
· În cadrul Consiliului de administraţie nu poate fi mai mult de doi membrii din rândul funcţionarilor publici sau al altor categorii de personal din cadrul autorităţii publice tutelare ori din cadrul altor autorităţi sau instituţii publice;
· Majoritatea membrilor Consiliului de administraţie este alcătuită din administratori neexecutivi şi independenţi, în sensul art. 1382 din Legea nr.-ul 31/1990 - privind societăţile comerciale, cu modificările şi completările ulterioare;
· Membrii Consiliului de administraţie care solicită reînnoirea mandatului, vor parcurge un proces de evaluare, pentru derularea căruia se va ţine cont de procedură de evaluare cu raportare la criteriile de selecţie, profilul consiliului de administraţie, profilul membrului de administraţie, precum şi raportat la performanţele înregistrate de către aceştia pe durata mandatului anterior, în baza raportului de activitate pe care îl vor depune în acest sens.
· Consiliul de administraţie va fi astfel desemnat încât se va asigura o diversificare a competenţelor la nivelul consiliului de administraţie;
· O persoană fizică poate exercita concomitent cel mult trei mandate de administrator şi/sau membru al consiliului de supraveghere în societăţi sau întreprinderi publice al căror sediu se află pe teritoriul României, întocmai cum stipulează prevederile art. 33 din O.U.G. nr.-ul 109/2011.

OBIECTIVE URMĂTOARE ÎN VEDEREA DEFINITIVĂRII PLANULUI DE SELECŢIE


În vederea definitivării planului de selecţie, Autoritatea publică tutelară în colaborare cu Comitetul de nominalizare şi remunerare şi cu expertul independent va întreprinde activităţile necesare pentru conformarea faţă de dispoziţiile O.U.G. nr.-ul 109/2011, cu modificările şi completările ulterioare, precum şi cu normele metodologice aprobate prin H.G. nr.-ul 722/2016.

În acest sens, expertul independent va elabora, dar fără limitarea la acestea, următoarele documente în procesul de recrutare şi selecţie:

1. Profilul Consiliului de administraţie;
2. Profilul fiecărui membru al Consiliului de administraţie.
Expertul independent, în colaborare cu Comisia de selecţie, va întocmi, dar fără a se limita la acestea, următoarele documente necesare în procesul de recrutare şi selecţie:

1.  Anunţurile privind selecţia, pentru presa tipărită şi online;
2.  Materialele referitoare la declaraţia de intenţie;
3.  Fişe de sinteză/rapoarte/procese verbale pentru fiecare fază a planului de selecţie;
4.  Plan de interviu;
5.  Formulare de nominalizare pentru candidaţii propuşi;
6.  Recomandări de nominalizare;
7.  Formulare de confidenţialitate;
8.  Formularele declaraţiilor necesare a fi completate de către candidaţi;
9.
Formulare ale comunicărilor/solicitărilor de informaţii cu privire la candidaturi;

10.  Lista elementelor confidenţiale şi a celor care trebuie aduse la cunoştinţă publică;
11.  Lista detaliată a documentelor necesare în vederea depunerii candidaturii de către persoane fizice şi juridice, în funcţie de etapele procedurii de selecţie;
12.  Lista elementelor pentru verificarea candidaţilor aflaţi în lista lungă;
13.  Lista elementelor pentru verificarea candidaţilor aflaţi în lista scurtă;
14.  Rapoarte privind procesul de evaluare al membrilor consiliului de administraţie în funcţie în vederea reînnoirii mandatelor acestora.

Orice alte documente sau activităţi care reies din respectarea prevederilor statuate de O.U.G. nr.-ul 109/2011, cu modificările şi completările ulterioare, precum şi cu normele metodologice aprobate prin H.G. nr.-ul 722/2016.

Lista de criterii minime de selecţie în etapa iniţială (realizarea listei lungi)

Evaluarea candidaturilor în prima etapă de selecţie va avea loc pe baza următoarelor criterii:

- studiile şi experienţa anterioară din CV şi actele doveditoare; 
- reputaţia profesională şi personală  pe bază scrisorii de recomandare şi a  referinţelor furnizate de candidaţi;

- scrisoarea de intenţie;

- rezultatele economico-financiare ale întreprinderii în care şi-a exercitat mandatul de administrator sau director;
- înscrisurile din cazierul judiciar şi fiscal.
Grilă de evaluare prealabilă în vederea desemnării membrilor Consiliului de administraţie la SC DRUMURI MUNICIPALE  SA Timişoara

Candidat…………

Condiţii de participare

Candidatul  are în dosarul de candidatura documentele necesare în proporţie de ________ după cum urmează:

	1.1. Curriculum Vitae
	

	1.2. Cazier judiciar şi fiscal
	

	1.3. Acte de studii (copii)
	

	1.4. Act de identitate (copie)
	

	1.5. Carnet de muncă (copie) / documente doveditoare
	

	1.6. Calitate de administrator / manager (dacă este cazul)
	

	1.7. Documente financiare referitoare la exerciţiile financiare cu profit pentru unitatea in care candidatul a fost administrator / manager
	

	1.8. Starea de sănătate
	

	1.9.  Declaraţie notarială pe proprie răspundere referitor la situaţiile prevăzute în OUG 109/2011
	

	1.10. Declaraţie notarială privind acordul candidatului de procesare a datelor personale in vederea selecţiei şi verificarea informaţiilor furnizate
	

	1.11. Proiectul planului de administrare (propunerea de strategie de administrare a societăţii)
	

	1.12. Scrisoare de recomandare
	


Observaţie: Candidaţii care au ocupat anterior funcţia de membru al Consiliului  al  S. C. DRUMURI MUNICIPALE TIMIŞOARA S.A. vor depune un Raport de activitate pentru perioada mandatului deţinut.

De asemenea, se vor analiza si următoarele criterii de participare:

	Cunoaşterea limbii române scris şi vorbit
	

	Experienţă în managementul unor întreprinderi publice sau societăţi comerciale profitabile
	

	Studii superioare de lunga durata (tehnice/economice/juridice/administrative) 
	

	Limbi străine cunoscute (obligatoriu limba engleză – nivel mediu)
	

	Domiciliu stabil/rezidenţa în România
	

	Capacitate deplină de exerciţiu
	

	Guvernanţa corporativă a întreprinderilor publice (incidenţa art. 6 si 7 din OUG109 din 30.11.2011)
	


Planul de interviu

Introducere
· Prezentarea participanţilor la interviu, prezentarea contextului legat de evaluare;
· Întrebări cu rol de acomodare în cadrul mediului şi a interviului,

Cuprinsul interviului
· Întrebări cu privire la experienţa profesionlă actuală şi anterioară a candidatului, 
· Întrebări legate de responsabilităţile pe care le avut în parcusul anilor şi ce fel de experienţe profesionale a dobândit în poziţii de conducere, ce realizări deţine pe plan profesional;

· Întrebări legate de studii şi cursuri de perfecţionare; 

· Întrebări cu privire la motivaţia de a fi membru în Consiliu de administraţie;
· Întrebări legate de evaluarea cunoştiinţelor în domeniul lucrărilor de construcţii ale drumurilor şi autostrăzilor;
· Întrebări legate de evaluarea gradului de cunoaştere a proceselor tehnologice/operaţionale în domeniul lucrărilor de construcţii ale drumurilor şi autostrăzilor;
· Întrebări legate de evaluarea a procesului strategic al SDM şi capacitatea de a evalua opţiunile strategice şi riscurile;
· Întrebări situaţionale cu privire la competenţele vizate de post, cum ar fi: competenţe în luarea deciziilor, abilităţile de negociere şi comunicare, capacitatea de analiză şi sinteză, abilităţi de relaţionare, cum ar fi: Daţi-mi un exemplu, din experienţa dumneavoastră anterioară, în care aţi negociat cu reprezentanţii sindicatului un contract de muncă colectiv. Ce dificultăţi aţi întâmpinat? Cum s-a finalizat negocierea?
- Întrebări cu privire la expunerea politică, integritate si reputaţie, precum şi la independenţă.
Închiderea interviului;

· Intervievatorul prezintă responsabilităţile pe care le-ar avea viitorul membru al Consiliului, 

· Îşi manifestă faţă de candidat disponibilitatea de a răspunde la întrebările pe care le mai are cu privire la firmă sau asupra postului;
· Îi explică care ar fi următorul pas în procesul de selecţie.
Notă: Fiecare interviu cu candidaţii de pe lista scurtă va avea o durată de aproximativ 30 de minute.
Riscuri identificate
Prin modul în care au fost structurate activităţile expertului independent, precum şi prin modul în care s-au alocat sarcinile şi s-a conceput procedura de raportare, de evaluare şi de validare a livrabilelor proiectului, s-a minimizat probabilitatea apariţiei unor riscuri cu impact asupra procedurii de selecţie, totuşi, există riscuri inerente, care au fost identificate, evaluate şi s-au căutat soluţii de minimizare a posibilităţii lor de apariţie şi a impactului lor asupra procesului de selecţie a membrilor în Consiliul de Administraţie a S.C. Drumuri Municipale Timişoara S.A..

Acestea vor fi prezentate în Planul de Management al Riscurilor, după cum urmează:

	
	Risc identificat
	Impact
	Probabilitate de apariţiei
	Măsuri de minimizare

	1
	Criza de timp
	moderat
	medie
	- Alocarea unor rezerve de timp pe fiecare activitate şi pe fiecare etapă a proiectului în planul detaliat de selecţie.

	2
	Indisponibilitatesubită a unui expert cheie
	mare
	mică
	- Preluarea sarcinilor de către ceilalţi experţi cu competenţe similare sau

 - Replanificarea activităţilor expertului în aşa fel încât să se treacă de perioada de indisponibilitate.

	3
	Număr mic de candidaţi
	moderat
	medie
	- Adăugarea de canale noi pe care să se transmită mesajele campaniei de recrutare;

- Abordarea directă cu metode de head-hunting a ţintelor identificate cu ajutorul celorlalţi candidaţi.

	4
	Abandon al procesului din partea candidaţilor aleşi în final
	mare
	medie
	- Asigurarea unui flux iniţial de sourcing de candidaţi suficient de mare pentru a permite ca pe lista scurtă să se afle un număr suficient de candidaţi acceptaţi;
- Scurtarea la minim posibil a perioadei de decizie de acceptare a unui candidat.



REGULI DE CONFIDENŢIALITATE

1. Expertul independent şi Comisia de Selecţie va asigura transparenţa asupra întregului proces de recrutare şi selecţie.
2. Toate informaţiile necesare candidaţilor, pe întreg parcursul procesului de selecţie,vor fi făcute publice, prin publicarea lor în mediul online. 

3. Toate informaţiile cu caracter personal vor fi confidenţiale.

4. Atât lista lungă, cât şi lista scurtă sunt confidenţiale. Candidaţii acceptaţi sau respinşi de pe aceste liste vor primi individual, o informare scrisă în acest sens.
5. Numai reprezentanţii autorităţii publice tutelare au dreptul de a decide şi de a face eventuale comunicări către presa scrisă pe marginea acestei proceduri de recrutare şi selecţie.
CONCLUZII
Datele şi termenele trecute în prezentul Plan de selecţie - componenta integrală, cu excepţia celor de la care nu se poate deroga având în vedere dispoziţiile legale, au caracter orientativ, ele urmând a fi definitivate la data aprobării de către Consiliu Local a componentei integrale a planului de selecţie.

După finalizarea interviurilor, Comisia de selecţie întocmeşte raportul în vederea numirilor finale, care include clasificarea/caracterizarea candidaţilor, cu motivarea acesteia şi transmite raportul pentru numirea finală către autoritatea publică tutelară.

Prezentul plan de selecţie va fi completat/ actualizat de expertul independent şi de Comisia de selecţie cu alte documente/elemente aferente selecţiei între data declanşării procedurii de selecţie şi data aprobării prin hotărâre de Consiliu Local a mandatului membrului selectat.

Întocmit,

dr. Delia Vîrgă
psiholog principal 

în specializarea psihologia muncii şi organizaţională

expert resurse umane

